Green Care keskus Könkkölä ry perustettiin syksyllä 2016, ja perustajina toimivat Sovatek-säätiö, Jyväskylän Katulähetys sekä Keski-Suomen Yhteisöjen Tuki. Yhdistyksen tarkoitus on toimia toimintakeskuksen tilojen ja toiminnan hallinnoinnissa, järjestää työllistämistoimintaa ja edistää luontohyvinvointi- eli Green Care –alaa. Lisäksi yksi tärkeä tavoite on huolehtia tilojen ja ympäristön kunnossapidosta sekä päärakennuksen saneerauksesta.

Haemme määräaikaiseen tehtävään 30.4.2020 saakka

YKSILÖVALMENTAJAA LUMO-pajallemme Könkkölään.

Lumo-paja on meidän matalan kynnyksen starttipajamme suuntaansa hakeville nuorille, jotka ovat kiinnostuneita luonnosta, eläimistä ja retkeilystä. Lumo-pajan toiminta on ryhmämuotoista valmennusta, jonka sisältö määrittyy nuoren yksilöllisten tavoitteiden pohjalta ja jossa valmennuksen välineenä ovat muun muassa Green Care -menetelmät ja pienimuotoiset työtehtävät eläin- ja luontokohteissa. Ryhmä toimii myös osana Könkkölä-yhteisöä. Lumolaiset ovat enimmäkseen alle 29-vuotiaita ja heidän sopimusmuotonsa on pääsääntöisesti kuntouttava työtoiminta.  
  
Yksilövalmentajan tehtävänä on luoda ryhmään turvallinen ja avoin ilmapiiri, jossa vertaisryhmä ja osallisuus vahvistavat elämänhallinnan sekä vuorovaikutuksen taitoja, ja nuori voi löytää oman polkunsa kohti opiskelua, työtä tai tarvitsemaansa palvelua. Viikko-ohjelma koostuu mielekkäistä ja tarkoituksenmukaisista toiminnoista, jotka lisäävät toimintakykyä, elämänhallintaa sekä tukevat sosiaalista vahvistumista ja antavat kokemuksia luontoalan töistä ja koulutusmahdollisuuksista.  
  
Yksilövalmentaja työskentelee tiiviissä yhteistyössä työparinsa sekä Könkkölän muun henkilökunnan ja sidosryhmien kanssa. Hän vastaa erityisesti asiakkaidensa kokonaistilanteen sekä verkostojen kartoituksesta, yksilöllisten tavoitteiden asettamisesta sekä tukemisesta niiden saavuttamiseksi. Arvostamme työkokemusta toimintakyvyn arvioimisesta ja vahvistamisesta, Green Caren tai muun toiminnallisen menetelmän/menetelmien osaamista, hyviä tietotekniikkataitoja sekä kehittävää työotetta. Olet mutkaton, lämmin ulkoilmaihminen ja viihdyt nuorten parissa. Edellytämme AMK-tutkintoa tai soveltuva ylempi… (esim. toimintaterapeutti, sosionomi). Työ on liikkuvaa, joten työtehtävien hoitamiseksi ajokortti on välttämätön.

Lisätietoja tehtävästä antaa Könkkölässä toiminnanjohtaja Mervi Puupponen p. 050 3118509. Tai Salla Heikkinen p. 044 7168330. Jätä hakemuksesi ja cv:si viimeistään maaliskuun 25. pv osoitteeseen mervi.puupponen@konkkolantila.fi